Diari Oficial de la Generalitat Valenciana


Sumari del DOGV 8174, del 21-11-2017 (2017/10806)

RESOLUCIÓ de 31 d'octubre de 2017, de la Presidència de la Generalitat, per la qual s'aprova la constitució de l'agrupació dels ajuntaments de Quatretondeta i Tollos per al sosteniment en comú del lloc de treball d'administratiu.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/10938


Data del document
:   31-10-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'octubre de 2017, de la Presidència de la Generalitat, per la qual s'aprova la constitució de l'agrupació dels ajuntaments de Quatretondeta i Tollos per al sosteniment en comú del lloc de treball d'administratiu. [2017/10497]  
Els ajuntaments de Quatretondeta i de Tollos, per mitjà d'acords plenaris adoptats en sessions celebrades el 25 d'abril de 2017 i el 15 de maig de 2017, respectivament, van acordar, amb un informe previ del secretari interventor del Servei d'Assistència Tècnica de la Diputació d'Alacant, constituir una agrupació per al sosteniment del lloc d'administratiu. En les mateixes sessions plenàries es van aprovar els estatuts pels quals ha de regir-se l'agrupació.   
La creació de l'agrupació dels ajuntaments de Quatretondeta i de Tollos per al sosteniment del lloc d'administratiu ha sigut sotmesa a informació pública, per mitjà d'anuncis de la seua aprovació inicial en el Butlletí Oficial de la Província d'Alacant número 96, de 23 de maig de 2017, i número 105, de 5 de juny de 2017, respectivament, per un termini d'un mes, i no s'ha presentat cap reclamació.  
Vistos els antecedents indicats, i en virtut del que disposen els articles 160 i 161 de la Llei 8/2010, de 23 de juny, de la Generalitat, de règim local de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Aprovar la constitució de l'agrupació integrada pels ajuntaments de Quatretondeta i de Tollos per al sosteniment en comú del lloc de treball d'administratiu, que es regirà pels seus propis estatuts.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 31 d'octubre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.